2018 оқу жылы наурыздың 7 – күні Кенащы орта мектебінде бастауыш сыныптар аралығында көктемнің бірінші мерекесі сегізінші наурыз күніне арналған «Аналар мейрамы -адамзат мейрамы» атты мерекелік іс- шара өтті. Мереке оқушылардың аналарына арналған тақпақтарын айтудан және өз қолдарымен жасаған сылықтарын сыйлаудан басталды. Оқушылар аналарына әлемнің нұрын, өмірдің гүлін, көктемнің шуағын тілей отыра ән айтып,би билеп өнерлерін ортаға салды. Мерекені тамашалауға келген ата - аналар тілектерін білдірді. «Аналар мейрамы -адамзат мейрамы» атты мереке қызықты өтті.

**Тақырыбы:** «Аналар мейрамы -адамзат мейрамы»

**Мақсаты:** Көктем туралы білімдері қалыптасады.Ана - өмірдің шуағы, ана - өмір гүлі, анаға тек ұлылық тән екенін ұғынады. Анасын сүю арқылы еліне, жеріне деген сүйіспеншілігі артады. Оқушылар аналарының еңбегін бағалайды, құрметтейді.
**Көрнекілігі:** көріністер, әндер, суреттер, ойынға қатысты көрнекіліктер, буклет. Плакатқа жазылған нақыл сөздері.
**Барысы:**
**Ұйымдастыру кезеңі:** Оқушыларды сахна төріне тұрғызу.

**Кіріспе:** Құрметті асыл аналар, әжелер, мұғалімдер мен қыздар!
Сіздерді көктемнің алғашқы айында еліміздің барлық жерінде тойланатын
8 - наурыз әжелер, аналар, қыздар мейрамымен шын жүректен құттықтаймыз.
Сіздерге әлемнің нұрын, өмірдің гүлін, көктемнің шуағын тілейміз. Мына жарық дүниенің мәні де, сәні де сіздерсіздер!Ананың тілегі, ананың жүрегі, ананың махаббаты, ананың ыстық құшағынан қасиетті ештеңе жоқ. Ең ыстық күннің нұры да, ананың шапағат мейіріміне жетпейді.
Барлық өнеріміз аналар сіздер үшін.

Мерекемен құттықтау сөз мектеп директоры Садуова Г.С- ға беріледі.

 Бүгінгі мейрамда көктемдей көңіл сыйлайтын оқушыларымыздың аналарға арнап жасаған сыйлықтарын, өлең шумақтарын қабыл алыңыздар.

**Ұлдар:** Біздің қыздар қайда? Сән салонына хабарласып көрейін.

АЛЛО Сән салоны ма?

Тыңдап тұрмын.Кенащы орта мектебінің қыздары бар ма?

Болған жаңа ғана сәнді көйлектерін киіп шаштаразға кетті сонда хабарласыңыз.

АЛЛО шаштараз ба? Тыңдап тұрмын.Кенащы орта мектебінің қыздары бар ма?

Жаңа ғана шаштарын сәндеп кетті,келіп қалған шығар қарсы алыңдар. Әдемі де сәнді бастауыш сынып қыздарын қарсы алайық.

Балалардың тақпақтары.

**Ән:** «Құттықтаймын сені мерекеменен!» (аналарға сыйлықтарын таратады).

Құлақтан кіріп, бойды алар,
Әсем ән мен тәтті күй.
Көңілге түрлі ой салар,
Әнді сүйсең, менше сүй, – деп, Абай атамыз айтқандай 4-сынып оқушыларының орындауында **«Мереке»** әнін, қабыл алыңыздар.

Үкілі кәмшат, бүрмелі көйлек.
Тұрғандай өзі, қимылсыз билеп,
Иықтан шашып, төгіліп жерге,
Күмісті шашбау, жарасып белге – демекші, ендігі кезекте 1-сыныптың орындауында **«Жаңбыр»** биі қабыл алыңыздар.

3-сынып оқушыларының орындауында ән **«Аналардың жүрегі»**

 **«Тәтті нан»** ертегісінен көрініс тамашалайық 2-сынып

Әже (кіреді). Міне қамырым да көтерілді,жұмсақ,дәмді,тәтті нан пісетін болды. Ару көктем қонаққа келгенде дәм татқызайын. Менің сиқырлы орамалым қайда? Орамалмен жабады.

Чуф- чуф көрінші,

Чуф- чуф тірілші.

Тәтті нан тіріледі. (тәтті нан секірді.)

Тәтті нан: Әже сәлем бердік, мен бәрін естідім.Сіз көктем аруын күтіп отырсыз.Көңілді мереке болатын болды.Жарайды мен онда мына жолмен көктемді қарсы алайын.

Мен тәтті нанмын,

Көңілденіп келемін.

Алдынан қоян шығады.Сәлем тәтті нан,мен сені жеймін.

Тәтті нан:Жемеші мені,мен саған өлең айтып берейін

Мен тәтті нанмын,

Жолда жүгіріп келемін

Көктем аруын күтемін

Қоян:Сен дәмдісің,сонда да жеп қоямын

Балалар қоянға көмектесемізбе? Қоян неден қорқады.Желден.Қане бәріміз жел болып көрейік УУУУ Қоян қашып кетеді.Тәтті нан домалап кете береді.

Мен тәтті нанмын,

Жолда жүгіріп келемін

Көктем аруын күтемін

*Алдынан қасқыр шығады.*

Сәлем тәтті нан! Мен сені жеймін.

Тәтті нан: Жемеші мені,мен саған өлең айтып берейін

Мен тәтті нанмын,

Жолда жүгіріп келемін

Көктем аруын күтемін

Балалар қасқыр неден қорқады.Иттен АФ АФ АФ АФ

Қасқырданқұтылған тәтті нан әрі қарай домалап кетеді.

Мен тәтті нанмын,

Жолда жүгіріп келемін

Көктем аруын күтемін

Аю: Сәлем тәтті нан,мен сені жеймін.

Тәтті нан: Жемеші мені,мен саған өлең айтып берейін

Аю:Мен сені бәрібір жеп қоямын.

Жүргізуші:Балалар тәтті нанға көмектесейік аю не жақсы көреді БАЛ неден қорқады арадан ендеше ара болып көрейікші ЖЖЖЖЖ аю қашып кетеді.

Тәтті нан:Қой мен шаршадым,әрі қарай көктем аруын іздей алмаспын деп отыра кетті.Осы кезде түлкі келеді.

Түлкі:Мен әдемі түлкішек,ән салуды ұнатқан.Ой бұл не өзі?

Тәтті нан: Не еме кім? Мен тәтті нанмын,сұлу көктемді күтуге шығып едім,жете алар емеспін.

Түлкі: Қандай дәмді нан,алақаныма отыршы.

Тәтті нан:Ия,алақаныма отыр,содан мұрыныма отыр бауырсақ сияқты мені аф-ф деп жеп қойғың келеді ғой.Ал сонда көктем аруын кім күтеді.Одан да дос болайық көктем аруын бірге қарсы алайық.Ол қазір жақындап қалған шығар.

Балалар ненің дауысы шығады? Көктем. Ендеше бәріміз кқктем аруын шақырайық.? **Көктем...? Көктем...**

Жасыл көктем ,сен көктем

Гүлді гүлмен өрнектеп

Ел бақытты мейірлі

Балалары әндеткен

Төрлет көктем жоғары. (көктем кіреді,сөзі,ойыны)

Біздің балаларымыздың өнерлерін тамашалаңыз,төрлетіңіз.

Қыс кетіп көктем келді

Құстар келе бастады

Жан жануарлар,жәндіктер ұйқысынан оянды

Қазір ортаға дайындық топ балаларын шақырамыз би **«Аналардың жүрегі»**

1-сынып қыздарының орындауында **«Сағындым әже»** әнін қабыл алыңыздар.

Мың бұралған арулар билейді,
Келеді міне ортаға толқып тасып,
Аруларын сыйлаған халқым менің,
Көңілді қошеметпен қарсы алайық!

3-сынып **«Клоуындар» биі**

– Балалар, бүгінгі тақырыбымызға байланысты мен сендерге жұмбақ жасырғым келіп тұр. Шешуін таба аламыз ба?
Бала,бала,бала деп
Түнде шошып оянған
Түн ұйқысын төрт бөліп
Түнде бесік таянған
Бүл кім?

Балалар: Ана,ана,ана.
Тамаша, өнерлі екенсіңдер.Ал балалар сендер үйде ата-аналарыңа көмектесесіңдер ме? Шындарыңды айтыңдар ! Қазір мен аналарыңнан сұраймын.
1. Күні бойы ойнай беретін, ойнап болған соң ойыншықтарын жинауға ерінетін, дым істемейтін, жалқау бала бар ма сіздерде?
Аналары: Жоқ, жоқ!
2. Ал, тәңертең ерте тұрып, мектепке өзі киінетін, үйде анасына көмектесетін әдепті, тәртіпті бала бар ма сіздерде?
Аналары : Бар,бар!

Мерекеге арналады бүгін билер.
Көтерілсін, қанекей, көңіл күйлер.
Алдарыңызда 2-сынып қыздарының орындауында **«Гүлдер- ай»** биі

Ендігі кезекте 1-сыныптың орындауында **«Кемпірқосақ»** биі қабыл алыңыздар.

Ойын **«Жылы сөздер».** Аналар өз балаларына берілген әріптерден басталатын жылы сөздер айтады.
Бишілер бар бізде қыздар мен ұлдар тобы,
Мерекеге өнерімен келген бүгін.
Таң қалдырып, қанекей би билеші,
Қол соғып, демеу берсе көрермендер! 4-сынып оқушыларының орындауында **«Қалпақтар»** биі

3-сынып оқушыларының орындауында **«Сәби тілегі»** әні.

2-сынып қыздарының орындауында **«Әжем ертегісі»** әнін қабыл алыңыздар.

Аяулысың, ауылымның асылдары,
Жайнасын көңілдердің жасыл бағы.
Сендер үшін ән менен күй, өлең мен би,
Сендер үшін мереке шашулары дей келе бүгінгі мерекелік іс – шарамызды аяқтаймыз . Сіздерге зор денсаулық, ашық аспан , әрқашан жақсы көңіл – күй тілейміз! Сау болыңыздар!

**Өткізген: 2-сынып жетекшісі Абзалутдинова Жанар Галымжановна**